text: Laurids Rudebecks efterladte opretter mindefond
  14 maj 2016 kl. 07.05
  Laurids Rudebeck begraves onsdag og hans efterladte har oprettet "Laurids Rudebecks Mindefond", som der kan bidrages til i stedet for blomster og kranse.
  Begravelsen finder sted på onsdag kl. 13,30 fra Tønder Kristkirke, fremgår det af den dødsannonce, som de efterladte har indrykket i flere aviser.
  I dødsannoncen hedder det også: I stedet for blomster og kranse kan man betænke "Laurids Rudebecks Mindefond". Fonden har kontonummer 2451 - 0567337006.
  Efter begravelsen står Tønder Kommune for en officiel mindesammenkomst kl. 15-17 på Ecco Conference Centre Tønder.
  Laurids Rudebeck faldt tirsdag aften pludselig om i sit hjem og var død, 56 år gammel.
  